# Competència oficial

Competència oficial (títol original en castellà, Competencia oficial) és una pel·lícula de comèdia hispano-argentina del 2021 dirigida per Mariano Cohn i Gastón Duprat a partir d'un guió de Duprat, Cohn i Andrés Duprat. És protagonitzada per Antonio Banderas, Penélope Cruz i Oscar Martínez. S'ha doblat al català per a TV3.

## Argument

Un ancià multimilionari (Humberto Suárez) interessat a deixar un llegat decideix finançar una pel·lícula dirigida per l'excèntrica Lola Cuevas. El guió està adaptat d'una novel·la premiada sobre un home que no pot perdonar el seu germà per haver mort els seus pares en un accident de cotxe conduint embriac. Els dos germans seran interpretats pel prestigiós actor de teatre Iván Torres i el famós actor de Hollywood Félix Rivero, les diferències en els mètodes dels quals fan que s'enfrontin durant els assajos.

## Repartiment

* Penélope Cruz com a Lola Cuevas
* Antonio Banderas com a Félix Rivero
* Oscar Martínez com a Iván Torres
* Pilar Castro com a Violeta
* Irene Escolar com a Diana Suárez
* Manolo Solo com a Matías
* José Luis Gómez com a Humberto Suárez
* Nagore Aranburu com a Julia
* Koldo Olabarri com a Darío
* Juan Grandinetti com a Ariel

## Producció

El gener del 2020 es va anunciar el càsting amb Antonio Banderas, Penélope Cruz, Oscar Martínez, Pilar Castro, Irene Escolar, Carlos Hipólito, José Luis Gómez, Nagore Aranburu, Koldo Olabarri i Juan Grandinetti, amb Mariano Cohn i Gastón Duprat dirigint a partir d'un guió escrit al costat d'Andrés Duprat, germà de Gastón. Fins aleshores, Cruz i Banderas només havien coincidit en pantalla durant dos minuts en la pel·lícula de Pedro Almodóvar Los amantes pasajeros, del 2013.
La pel·lícula ha estat produïda per Mediapro, amb la participació de RTVE, TV3 i Orange España.
El rodatge principal va començar el febrer del 2020. El març del 2020, la producció es va aturar a causa de la pandèmia de COVID-19. El rodatge es va reprendre el setembre del 2020 i el final es va anunciar l'octubre del 2020.

## Llançament

Competència oficial va tenir l'estrena mundial a la 78a Mostra Internacional de Cinema de Venècia. També es va projectar al Festival Internacional de Cinema de Toronto el setembre del 2021. Buena Vista International distribueix la pel·lícula a Espanya. Protagonist Pictures es va encarregar de les vendes internacionals.
Star Distribution (abans Buena Vista International Latinoamérica) va adquirir els drets de distribució per a l'Amèrica Llatina. En el cas de l'Argentina, l'estrena de la pel·lícula va ser el 17 de març de 2022. IFC Films va comprar els drets d'estrena en cinemes als Estats Units.

## Recepció

A l'agregador Rotten Tomatoes té un 94% de crítiques positives, basades en 67 ressenyes, amb una qualificació mitjana de 7,5/10. El consens crític diu: "La seva premissa pot interessar més els fanàtics del cinema, però Competència oficial té un enfocament rigorós que, amb un humor agut, fa que tingui un atractiu universal."
Al festival internacional de cinema Cinéfest Sudbury del 2021 va guanyar el Premi a Millor Pel·lícula Internacional. Al Festival Internacional de Cinema de Vancouver del 2021 va guanyar el Premi del Públic a la pel·lícula més popular en el programa de gales i pçresentacions especials.

## Premis

| Competició | Categoria | Nominació | Resultat |
| XXX Premis de la Unión de Actores | Millor actriu en producció internacional | Penélope Cruz | Nominat |
| X Premis Feroz | Millor pel·lícula de comèdia | - | Guanyador |
| XXXVII Premis Goya | Millor fotografia | Arnau Valls Colomer | Pendent |

## Referències

* ↑ Bałaga. «Crítica: Competencia oficial», 05-09-2021.
* ↑ «Programació de TV3». CCMA, 01-11-2023. [Consulta: 1r novembre 2023].
* 1 2 Torres, Salva. «Oscar Martínez: “La inseguridad es una patología universal de los actores”», 25-02-2022.
* 1 2 Silvestre. «Penélope Cruz y Antonio Banderas finalizan el rodaje de 'Competencia oficial'» (en castellà), 15-10-2020. [Consulta: 23 octubre 2021].
* ↑ Lang. «Penélope Cruz, Antonio Banderas to Co-Star in 'Competencia Oficial'» (en anglès), 30-01-2020. [Consulta: 2 març 2020].
* 1 2 Hopewell. «Penelope Cruz, Antonio Banderas Comedy 'Official Competition' Drops First Teaser Trailer (EXCLUSIVE)» (en anglès), 22-07-2021. [Consulta: 26 juliol 2021].
* 1 2 «‘Competencia Oficial’ llegará a los cines bajo distribución de Buena Vista International» (en castellà), 29-06-2021. [Consulta: 23 octubre 2021].
* ↑ Grater. «Hot Berlin Project: Antonio Banderas & Penelope Cruz Comedy 'Official Competition' Boarded By Protagonist Pictures» (en anglès), 14-02-2020. [Consulta: 2 març 2020].
* ↑ Roxborough. «Coronavirus: Penelope Cruz, Antonio Banderas Film 'Official Competition' Suspends Production» (en anglès), 13-03-2020. [Consulta: 10 agost 2020].
* ↑ Vivarelli. «Venice Film Festival Full Lineup Unveiled – Live Updates» (en anglès), 26-07-2021. [Consulta: 26 juliol 2021].
* ↑ Rubin. «Toronto Film Festival Lineup Adds 'Dear Evan Hansen,' 'The Eyes of Tammy Faye' and 'Clifford the Big Red Dog'» (en anglès americà), 20-07-2021. [Consulta: 20 juliol 2021].
* ↑ «"Competencia Oficial", de Cohn y Duprat, abre el José Ignacio International Film Fest», 30-12-2021.
* ↑ Keslassy. «Penelope Cruz-Antonio Banderas Starrer ‘Official Competition’ Scooped by IFC Films (EXCLUSIVE)» (en anglès).
* ↑ «Official Competition» (en anglès). Fandango. [Consulta: 12 juny 2022].
* ↑ Donald Macdonald, "Sudbury entertainment briefs: New novel; Cinefest awards".
* ↑ Steve Newton, "Vancouver International Film Fest announces award winners".

## Enllaços externs

* Competència oficial Arxivat 2023-01-06 a Wayback Machine. al Catálogo de Cinespañol de l'ICAA